हाग्रामा महिलारि बिथाङा गावनि सिकिउरिति फोरखौ बोखारनायनि आइ जि पि नि सिम लाइजाम लिरदों, न नि सिकिउरिति, पि एस अ, आरो गासैबो एस्कर्त बेतेलियेनफोरखौ लाइजाम नि गेजेरजों बोखारबाय होनना फोरमायो।  18 दिसेम्बर खालि गौहाति गोजौ बिजिरसालियाव 2004 मायथायनि बिसायखथि आयेन सेफायदों होनना गोदान सोरखारनि बेरेखा आरजलाइ होदोंमोन।  दिनै गोजौ बिजिरसालि नि हियारिं जागोन।  बिस्वजित दैमारि बिथाङा बुंदों बेबायदि आयेन नि राहा लादोंब्लाबो देरहानो हाया होनना, आगोलनिफ्रायनो बे नेम जों नो सोलिबोगासिनो होनना, बिथांमोना गावनो आगोलाव नेमबादियै सेरखारखौ दायाखैमोन।  प्रमद बर बिथाङा बो बुंदों आयेन नि राहा लायोब्लाबो देरहासाद जानो हाया, गवर्नर नि सालायनाय समावबो कोर्त आव थांदोंमोन, नाथाय जेनदोंमोन, हाग्रामा महिलारिया गावनो गावखौनो फोथायनो हायै बाथ्रा बुंगासिनो।
 बि टि सि नि गाहाय प्रमद बर बिथाङा मैया बडलेन्द मुलुगसोलोंसालि याव गुरुदेब कालिचरन ब्रह्म ट्रास्त नि बान्जायनायाव गुरुदेब कालिचरन ब्रह्म नि मुसुखा लुफुंनो अन्थाइ खाम्फा गायसननाय हाबाफारियाव गाहाय आलासि महरै बाहागो लादों।  बे हाबाफारियाव सानै मावफुं सोद्रोमा उकिल मोसाहारि आरो रन्जित बसुमतारि बिथांमोना बो बाहागो लादोंमोन, बिथांमोनखौ बडलेन्द मुलुगसोलोंसालि आरो दुलाराय ब्रह्म धोरोमारि गौथुमनिफ्राय बरायनाय जायो।  इन्थाय खाम्फा गा. सनखांनाय नि उनाव मुसुखा लुफुंनायनि थाखाय थिखानाय रां खौ थाबैनो हरनाय जागोन होनना प्रमद बर बिथाङा बुंदों।  बेयावनो प्रमद बर बिथाङा बाय टेकनलजि नि मैखुन आबादखौबो नायगिदिंदोंमोन।  सोरखारा फैबाय थानाय सम आव मैखुन आबादखौ आबुं महर होनो थाखाय थोंजों मदद खालामगोन होनना बिथाङा बुंदों।
 मैया कलाक्षेत्र आ सा 64 उदखारि हानजा नि सोद्रोमाफोरा हाथियारजों लोगोसे गावखौनो गथायो।  गासै मोन 4 हानजा नि।  64 नि सा 18 आ आलफा नि, सा 32 UPRF, 13 DNLA, 1 PDCK.  बेयाव गिबि मन्थ्रि आ दंमोन।  बिथाङा बुंदों, गोजोन सान्ति जों सो दावगालांनो हायो, रावबो गाज्रि गोसो लानानै गोजोनै थानो हाया, जायफोरा हिंसा खौ लानानै थाबाय थादों बिथांमोना फैफिननांगौ आरो हादरनि जौगानायाव मदद खालामनांगौ।  उदखारि हानजा नि सोद्रोमा फोरनि नखरनि सुबुं, गामि नि गावबुरा फोराबो बे हाबाफारियाव दंमोन।
 जिनाहारि खालामनानै बुथारनायनि दायाव दायनिगिरिखौ फासि नि साजा होयो।  2 बोसोर नि उनाव बिजिरसालिया मंगल पायेक मुंनि सासे सुबुंखौ सासे उन्दै 3 बोसोरनि गथ खौ जिनाहारि खालामनाय नि दायाव।  बिस्वनाथ चारियालि नि स्पेशियेल आदालताव बिजिरगिरि दिपांकर बरा नि बिजिरनायजों बे जाबथा फोसावनायखौ होनाय जायो।  थांनाय 2018 मायथाय आव बुरागाव गामि नि बे दायनिगिरिया गाज्रि खामानिखौ मावदोंमोन।  बेनि उनाव नखरनि सुबुंफोरा 206/18 नंनि गसर थिसनदोंमोन।
 लाइसेन्स, आर सि नि रिनिउ खालामनाय नि जोबथा सम आ 31 दिसेम्बर।  दानो खालामना ला, उनाव समखौ बारायाबो जानो हागौ, आगोलाव 9 दान नि थाखाय बारायना होदोंमोन।  गोदान आयेन बादिब्ला लाइसेन्स गैयालासै सालायोब्ला 5000 रां नि जरिमाना।
 ख्रिस्तियान रनाल्द नो 2020 मायथाइ नि गल्देन बुत।  मनाक नि राजखुंग्रि स्तेफिनि नि फिसा लुइस दुक्रुवेत आ बान्था खौ होयो।  बिथाङा पर्तुगाल आरो जुभेन्तास नि जाना गेलेयो।  बुहुमनि गुबुन गुबुन हादरनि खौरांगिरिफोरा सायखनाय सा 10 गेलेगिरिफोरनि गिबि मासि मोननो हादों।  बे बान्था खौ जायखिजाया सासे गेलेगिरि या खनसे ल मोनो।
 हकि इन्दिया नि हौवाफोरा 2020 मायथाइखौ 4 थि मासि आरो आयजोफोरनिया 9 थि मासि जों नो बिदाय होगोन।  इन्तारनेशनेल हकि फेदारेशन आ तिम रेंकिं खौ फोसावो।  बेलजियाम आ हौवाफोरनि गिबि आरो नेदारलेन्द आ आयजोफोरनि गिबि।
 उदालगुरियाव रेल नि खामानि मावग्रा नि गाज्रि आखु,, प्लेतफर्म आव उन्दुना थानाय न गैजायि सुबुंखौ बुनायै हाथाय सिफायदों।  हरनि 9. 15 सो आव सर्बसर बर मुंनि सासे पइन्त मेन आ सासे उन्दुना थानायखौ बुयो।  उनाव खारखुमायो, मा जाहोननि थाखाय बुदों मिथिनाय जायाखै।  रेलवे पुलिस आ फैनानै उनाव बे मानसिखौ 108 लिंहरना देहाफाहामसालिसिम लांनो होयो।
 ब्रितेइन आव करना नि गिथावना महर,, बेनि थाखाय भारताव फैनो गोनां गासैबो बिरखं खौ बन्ध खालामो।  31 दिसेम्बर सिम बन्ध थागोन।  दानि करना या आगोलनिख्रुय 70 जौखोन्दोनि बारा गोसा जों साग्लोबदों।  भारतनि अनगायैबो फ्रान्स, जार्मानि, नेदारलेन्द,बेलजियाम इतालि बायदि बायदि हादरफोराबो बन्ध खालामबाय।  मैया मन्थ्रि हरदिप सिंह पुरि या बुङो। गावखौ बुथारना लानाय फावखुंगुर सुसान्त सिंह राजपुति नि बिफा या हार्त एतेक जादों, के के सिंह, फरिदाबाद नि एसियान देहाफाहामसालियाव लांदों।  फिसाज्ला थैनायनि उनाव फिसाजो नि नआव नो दंमोन।  14 जुन आव थैदोंमोन फिसाज्ला या। 